title: Deċiżjoni tal-Kumitat Politiku u ta' Sigurtà (PESK) 2017/114 tal-10 ta' Jannar 2017 li testendi l-mandat tal-Kap tal-Missjoni tal-Unjoni Ewropea dwar il-Bini tal-Kapaċità fis-Somalja (EUCAP Somalia/1/2017)

text:
               24.1.2017

               MT

               Il-Ġurnal Uffiċjali tal-Unjoni Ewropea

               L 18/49

         DEĊIŻJONI TAL-KUMITAT POLITIKU U TA' SIGURTÀ (PESK) 2017/114
   tal-10 ta' Jannar 2017
   li testendi l-mandat tal-Kap tal-Missjoni tal-Unjoni Ewropea dwar il-Bini tal-Kapaċità fis-Somalja (EUCAP Somalia/1/2017)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2012/389/PESK tas-16 ta' Lulju 2012 dwar il-Missjoni tal-Unjoni Ewropea dwar il-Bini tal-Kapaċità fis-Somalja (EUCAP Somalia) (1), u b'mod partikolari l-Artikolu 9(1) tagħha,
   Billi:

               (1)

               Taħt l-Artikolu 9(1) tad-Deċiżjoni 2012/389/PESK, il-Kumitat Politiku u ta' Sigurtà (KPS) huwa awtorizzat, f'konformità mat-tielet paragrafu tal-Artikolu 38 tat-Trattat, li jieħu d-deċiżjonijiet rilevanti għall-fini tal-eżerċizzju tal-kontroll politiku u tad-direzzjoni strateġika tal-Missjoni tal-Unjoni Ewropea dwar il-Bini tal-Kapaċità fis-Somalja (EUCAP Somalia), inkluża d-deċiżjoni li jinħatar Kap tal-Missjoni.

               (2)

               Fis-26 ta' Lulju 2016, il-KPS adotta d-Deċiżjoni EUCAP NESTOR/1/2016 (2), biex ħatar lis-Sinjura Maria-Cristina STEPANESCU bħala Kap tal-EUCAP NESTOR mill-1 ta' Settembru 2016 sat-12 ta' Diċembru 2016.

               (3)

               Id-Deċiżjoni tal-Kunsill (PESK) 2016/2240 (3) estendiet il-mandat tal-Missjoni EUCAP NESTOR sal-31 ta' Diċembru 2018 bl-isem ġdid “EUCAP Somalia”.

               (4)

               Fid-9 ta' Diċembru 2016, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà pproponiet li jiġi estiż il-mandat tas-Sinjura Maria-Cristina STEPANESCU bħala Kap tal-EUCAP Somalia mit-13 ta' Diċembru 2016 sat-12 ta' Diċembru 2017,

         ADOTTA DIN ID-DEĊIŻJONI:
   Artikolu 1
   Il-mandat tas-Sinjura Maria-Cristina STEPANESCU bħala Kap tal-Missjoni tal-Unjoni Ewropea dwar il-Bini tal-Kapaċità fis-Somalja (EUCAP Somalia) huwa estiż sat-12 ta' Diċembru 2017.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika sat-12 ta' Diċembru 2016.

      Magħmul fi Brussell, l-10 ta' Jannar 2017.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 187, 17.7.2012, p. 40.

      (2)  Id-Deċiżjoni tal-Kumitat Politiku u ta' Sigurtà (PESK) 2016/1633 tas-26 ta' Lulju 2016 dwar il-ħatra tal-Kap tal-Missjoni tal-Unjoni Ewropea dwar il-Bini tal-Kapaċità Marittima Reġjonali fil-Qarn tal-Afrika (EUCAP NESTOR) (EUCAP NESTOR/1/2016) (ĠU L 243, 10.9.2016, p. 8).

      (3)  Id-Deċiżjoni tal-Kunsill (PESK) 2016/2240 tat-12 ta' Diċembru 2016 li temenda d-Deċiżjoni 2012/389/PESK dwar il-Missjoni tal-Unjoni Ewropea dwar il-Bini tal- Kapaċità Marittima Reġjonali fil-Qarn tal-Afrika (EUCAP NESTOR) (ĠU L 337, 13.12.2016, p. 18).


title: 2011/613/UE: Deċiżjoni tal-Parlament Ewropew tal- 10 ta’ Mejju 2011 dwar l-għeluq tal-kontijiet tal-Impriża Konġunta “Clean Sky” għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/249

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar l-għeluq tal-kontijiet tal-Impriża Konġunta “Clean Sky” għas-sena finanzjarja 2009
   (2011/613/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta “Clean Sky” għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta “Clean Sky” għas-sena finanzjarja li ntemmet fil-31 ta’ Diċembru 2009, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 (05894/2011 — C7-0051/2011),

               —

               wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 71/2008 tal-20 ta’ Diċembru 2007 li jistabbilixxi l-Impriża Konġunta “Clean Sky” (3), u b’mod partikolari l-Artikolu 11(4) tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0128/2011),

               1.

               Japprova l-għeluq tal-kontijiet tal-Impriża Konġunta “Clean Sky” għas-sena finanzjarja 2009;

               2.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur Eżekuttiv tal-Impriża Konġunta “Clean Sky”, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 342, 16.12.2010, p. 7.

      (2)  ĠU L 248, 16.9.2002, p. 1

      (3)  ĠU L 30, 4.2.2008, p. 1.

      (4)  ĠU L 357, 31.12.2002, p. 72.


title: 2014/123/UE: Deċiżjoni tal-Bank Ċentrali Ewropew tal- 4 ta’ Frar 2014 li tidentifika l-istituzzjonijiet ta’ kreditu li huma suġġetti għal evalwazzjoni komprensiva (BĊE/2014/3)

text:
               8.3.2014

               MT

               Il-Ġurnal Uffiċjali tal-Unjoni Ewropea

               L 69/107

         DEĊIŻJONI TAL-BANK ĊENTRALI EWROPEW
   tal-4 ta’ Frar 2014
   li tidentifika l-istituzzjonijiet ta’ kreditu li huma suġġetti għal evalwazzjoni komprensiva
   (BĊE/2014/3)
   (2014/123/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 127(6) tiegħu,
   Wara li kkunsidra r-Regolament tal-Kunsill (UE) Nru 1024/2013 tal- 15 ta’ Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta’ politiki relatati mas-superviżjoni prudenzjali ta’ istituzzjonijiet ta’ kreditu (1), u b’mod partikolari l-Artikolu 4(3) u l-Artikolu 33(3) u (4) tiegħu,
   Wara li kkunsidra l-proposta mill-Bord Superviżorju,
   Billi:

               (1)

               Mit-3 ta’ Novembru 2013, bil-ħsieb li jassumi l-kompiti superviżorji tiegħu, il-Bank Ċentrali Ewropew (BĊE) jista’ jitlob lill-awtoritajiet nazzjonali kompetenti u lill-persuni msemmija fl-Artikolu 10(1) tar-Regolament (UE) Nru 1024/2013 biex jipprovdu t-tagħrif kollu rilevanti sabiex il-BĊE iwettaq evalwazzjoni komprensiva, inkluż evalwazzjoni tal-karta tal-bilanċ, tal-istituzzjonijiet ta’ kreditu tal-Istati Membri parteċipanti. Il-BĊE huwa mitlub li jwettaq din il-evalwazzjoni mill-inqas fir-rigward tal-istituzzjonijiet ta’ kreditu li mhumiex koperti mill-Artikolu 6(4) tar-Regolament (UE) Nru 1024/2013.

               (2)

               Fit-23 ta’ Ottubru 2013, il-BĊE ippubblika l-ismijiet tal-istituzzjonijiet inklużi fil-evalwazzjoni komprensiva kif ukoll ħarsa ġenerali inizjali lejn l-elementi ewlenin tal-evalwazzjoni komprensiva.

               (3)

               Abbażi tal-kriterji msemmija fl-Artikolu 6(4) tar-Regolament (UE) Nru 1024/2013, il-BĊE identifika l-istituzzjonijiet ta’ kreditu li fir-rigward tagħhom għandu l-intenzjoni li jwettaq evalwazzjoni komprensiva, inkluż evalwazzjoni tal-karta tal-bilanċ, b’konformità mal-Artikolu 33(4) tar-Regolament (UE) Nru 1024/2013. Fl-applikazzjoni tal-kriterji msemmija aktar ‘il fuq, il-BĊE ikkunsidra l-bidliet possibbli li jistgħu iseħħu f’kull ħin minħabba d-dinamika tal-attivitajiet tal-istituzzjonijiet ta’ kreditu u l-konsegwenzi li jirriżultaw mill-valur totali tal-assi tagħhom. Bħala riżultat ta’ dan, huwa inkluda l-istituzzjonijiet ta’ kreditu li preżentament ma jissodisfawx il-kriterji dwar l-importanza iżda li jistgħu jagħmlu dan fil-futur qarib u għalhekk għandhom ikunu suġġetti għall-evalwazzjoni komprensiva. Għalhekk il-BĊE għandu jwettaq evalwazzjoni komprensiva fir-rigward ta’ istituzzjonijiet ta’ kreditu, kumpaniji azzjonarji finanzjarji jew kumpaniji finanzjarji b’parteċipazzjoni mħallta li l-valur totali tal-assi tagħhom ma jaqbiżx EUR 27 biljun. Minkejja l-kriterji hawn fuq imsemmija, il-BĊE għandu jwettaq ukoll evalwazzjoni komprensiva fir-rigward tat-tliet istituzzjonijiet l-iktar importanti f’kull Stat Membru taż-żona tal-euro. L-identifikazzjoni tal-istituzzjonijiet ta’ kreditu li fuqhom il-BĊE għandha l-intenzjoni li twettaq evalwazzjonijiet komprensivi hi mingħajr preġudizzju għall-evalwazzjoni finali tal-kriterji li huma bbażati fuq il-metodoloġija speċifika inkluża fil-qafas imsemmi fl-Artikolu 6 tar-Regolament (UE) Nru 1024/2013.

               (4)

               L-istituzzjonijiet ta’ kreditu u l-awtoritajiet nazzjonali kompetenti huma meħtieġa li jipprovdu l-informazzjoni relevanti kollha għall-BĊE sabiex iwettqu l-evalwazzjoni komprensiva skont l-Artikolu 33(4) tar-Regolament (UE) Nru 1024/2013.

               (5)

               Il-BĊE jista’ jitlob lill-awtoritajiet nazzjonali kompetenti u lill-persuni msemmija fl-Artikolu 10(1) tar-Regolament (UE) Nru 1024/2013 sabiex jipprovdu t-tagħrif kollu rilevanti biex il-BĊE jwettaq din l-evalwazzjoni komprensiva.

               (6)

               Membri tal-Bord Superviżorju, il-persunal tal-BĊE u l-persunal issekondat mill-Istati Membri parteċipanti huma suġġetti għar-rekwiżiti tas-segretezza professjonali stipulati fl-Artikolu 37 tal-Istatut tas-Sistema Ewropea tal-Banek Ċentrali u tal-Bank Ċentrali Ewropew u l-liġi relevanti tal-Unjoni. B’mod partikolari, il-BĊE u l-awtoritajiet nazzjonali kompetenti huma suġġetti għad-dispożizzjonijiet rigward l-iskambju tal-informazzjoni u s-segretezza professjonali stipulati fid-Direttiva 2013/36/UE tal-Parlament Ewropew u tal-Kunsill (2),

         AdoTtA DIN ID-DEĊIŻJONI:
   Artikolu 1
   Entitajiet suġġetti għall-evalwazzjoni komprensiva
   1.   L-entitajiet elenkati fl-Anness huma suġġetti għal evalwazzjoni komprensiva li ser issir mill-BĊE sat-3 ta’ Novembru 2014.
   2.   B’konformità mal-Artikolu 33(4) tar-Regolament (UE) Nru 1024/2013, l-awtorità nazzjonali kompetenti responsabbli għas-superviżjoni ta’ istituzzjoni ta’ kreditu elenkata fl-Anness għandha tissottometti l-informazzjoni kollha ta’ relevanza għall-evalwazzjoni komprensiva li l-BĊE jitlob fir-rigward ta’ dik l-istituzzjoni ta’ kreditu. L-awtorità nazzjonali kompetenti tivverifika l-informazzjoni kif tqis xieraq għall-eżerċizzju, inkluż, meta meħtieġ, permezz ta’ spezzjonijiet fuq il-post u, jekk xieraq, bl-involviment ta’ partijiet terzi.
   3.   L-awtorità nazzjonali kompetenti responsabbli għas-superviżjoni tas-sussidjarji fi grupp li hu suġġett għas-superviżjoni kkonsolidata fi ħdan l-Mekkaniżmu Superviżorju Uniku għandha tkun inkarigata minn din il-verifika għas-sussidjarji awtorizzati fl-Istati Membri tagħha.
   Artikolu 2
   Setgħat investigatorji
   B’konformità mal-Artikolu 33(3) u (4) tar-Regolament (UE) Nru 1024/2013, il-BĊE jista’ jeżerċita s-setgħat investigatorji tiegħu fir-rigward tal-istituzzjonijiet ta’ kreditu identifikati fl-Anness.
   Artikolu 3
   Dħul fis-seħħ
   Din id-Deċizjoni tidħol fis-seħħ fis-6 ta’ Frar 2014.

      Magħmul fi Frankfurt am Main, l-4 ta’ Frar 2014.

            Il-President tal-BĊE

         Mario DRAGHI

      (1)  ĠU L 287, 29.10.2013, p. 63.

      (2)  Direttiva 2013/36/UE tal-Parlament Ewropew u tal-Kunsill tas-26 ta’ Ġunju 2013 dwar l-aċċess għall-attività tal-istituzzjonijiet ta’ kreditu u s-superviżjoni prudenzjali tal-istituzzjonijiet ta’ kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (ĠU L 176, 27.6.2013, p. 338).

      ANNESS

         ISTITUZZJONIJIET INKLUŻI FL-EVALWAZZJONI KOMPRENSIVA

         Il-Belġju

      AXA Bank Europe SA
      Belfius Banque SA
      Dexia NV (1)

      Investar (Holding ta’ Argenta Bank- en Verzekeringsgroep)
      KBC Group NV
      The Bank of New York Mellon SA

         Il-Ġermanja

      Aareal Bank AG
      Bayerische Landesbank
      Commerzbank AG
      DekaBank Deutsche Girozentrale
      Deutsche Apotheker- und Ärztebank eG
      Deutsche Bank AG
      DZ Bank AG Deutsche Zentral-Genossenschaftsbank
      HASPA Finanzholding
      HSH Nordbank AG
      Hypo Real Estate Holding AG
      IKB Deutsche Industriebank AG
      KfW IPEX-Bank GmbH
      Landesbank Baden-Württemberg
      Landesbank Berlin Holding AG
      Landesbank Hessen-Thüringen Girozentrale
      Landeskreditbank Baden-Württemberg-Förderbank
      Landwirtschaftliche Rentenbank
      Münchener Hypothekenbank eG
      Norddeutsche Landesbank-Girozentrale
      NRW.Bank
      SEB AG
      Volkswagen Financial Services AG
      WGZ Bank AG Westdeutsche Genossenschafts-Zentralbank
      Wüstenrot & Württembergische AG fir-rigward ta’ Wüstenrot Bank AG Pfandbriefbank u Wüstenrot Bausparkasse AG

         L-Estonja

      AS DNB Bank
      AS SEB Pank
      Swedbank AS

         L-Irlanda

      Allied Irish Banks plc
      Merrill Lynch International Bank Limited
      Permanent tsb plc.
      The Governor and Company of the Bank of Ireland
      Ulster Bank Ireland Limited

         Il-Greċja

      Alpha Bank, S.A.
      Eurobank Ergasias, S.A.
      National Bank of Greece, S.A.
      Piraeus Bank, S.A.

         Spanja

      Banco Bilbao Vizcaya Argentaria, S.A.
      Banco de Sabadell, S.A.
      Banco Financiero y de Ahorros, S.A.
      Banco Mare Nostrum, S.A.
      Banco Popular Español, S.A.
      Banco Santander, S.A.
      Bankinter, S.A.
      Caja de Ahorros y M.P. de Zaragoza, Aragón y Rioja
      Caja de Ahorros y Pensiones de Barcelona
      Caja España de Inversiones, Salamanca y Soria, CAMP
      Cajas Rurales Unidas, Sociedad Cooperativa de Crédito
      Catalunya Banc, S.A.
      Kutxabank, S.A.
      Liberbank, S.A.
      MPCA Ronda, Cádiz, Almería, Málaga, Antequera y Jaén
      NCG Banco, S.A.

         Franza

      Banque centrale de compensation (LCH Clearnet)
      Banque PSA Finance
      BNP Paribas
      C.R.H. - Caisse de cefinancement de l’habitat
      Groupe BPCE
      Groupe Crédit agricole
      Groupe Crédit mutuel
      HSBC France
      La Banque postale
      BPI France (Banque publique d’investissement)
      RCI Banque
      Société de financement local
      Société générale

         L-Italja

      Banca Carige S.P.A. - Cassa di Risparmio di Genova e Imperia
      Banca Monte dei Paschi di Siena S.p.A.
      Banca Piccolo Credito Valtellinese, Società Cooperativa
      Banca Popolare Dell’Emilia Romagna - Società Cooperativa
      Banca Popolare Di Milano - Società Cooperativa A Responsabilità Limitata
      Banca Popolare di Sondrio, Società Cooperativa per Azioni
      Banca Popolare di Vicenza - Società Cooperativa per Azioni
      Banco Popolare - Società Cooperativa
      Credito Emiliano S.p.A.
      Iccrea Holding S.p.A
      Intesa Sanpaolo S.p.A.
      Mediobanca - Banca di Credito Finanziario S.p.A.
      UniCredit S.p.A.
      Unione Di Banche Italiane Società Cooperativa Per Azioni
      Veneto Banca S.C.P.A.

         Ċipru

      Bank of Cyprus Public Company Ltd
      Co-operative Central Bank Ltd
      Hellenic Bank Public Company Ltd
      Russian Commercial Bank (Cyprus) Ltd

         Il-Latvja

      ABLV Bank, AS
      AS SEB banka
      Swedbank

         Il-Lussemburgu

      Banque et Caisse d’epargne de l’Etat, Luxembourg
      Clearstream Banking SA
      Precision Capital SA (Holding ta’ Banque Internationale à Luxembourg u KBL European Private Bankers SA)
      RBC Investor Services Bank SA
      State Street Bank Luxembourg SA
      UBS (Luxembourg) SA

         Malta

      Bank of Valletta plc
      HSBC Bank Malta plc

         Il-Pajjiżi l-Baxxi

      ABN AMRO Bank N.V.
      Bank Nederlandse Gemeenten N.V.
      Coöperatieve Centrale Raiffeisen-Boerenleenbank B.A.
      ING Bank N.V.
      Nederlandse Waterschapsbank N.V.
      The Royal Bank of Scotland N.V.
      SNS Bank N.V.

         L-Awstrija

      BAWAG P.S.K. Bank für Arbeit und Wirtschaft und Österreichische Postsparkasse AG
      Erste Group Bank AG
      Raiffeisenlandesbank Oberösterreich AG
      Raiffeisenlandesbank Niederösterreich-Wien AG
      Raiffeisen Zentralbank Österreich AG
      Österreichische Volksbanken-AG flimkien mal-istituzzjonijiet ta’ kreditu affiljati skont l-Artikolu 10 tar-Regolament (UE) Nru 575/2013 tal-Parlament Ewropew u tal-Kunsill
          (2)

         Il-Portugall

      Banco BPI, SA
      Banco Comercial Português, SA
      Caixa Geral de Depósitos, SA
      Espírito Santo Financial Group, SA

         Is-Slovenja

      Nova Kreditna Banka Maribor d.d.
      Nova Ljubljanska banka d. d., Ljubljana
      SID - Slovenska izvozna in razvojna banka, d.d., Ljubljana

         Il-Finlandja

      Danske Bank Oyj
      Nordea Bank Finland Abp
      OP-Pohjola Group

         Każijiet fejn waħda jew iktar mit-tliet istituzzjonijiet ta’ kreditu l-iktar importanti fi Stat Membru parteċipanti huma sussidjarji ta’ gruppi bankarji diġà nklużi fil-lista aktar ’il fuq:

         Malta

      Deutsche Bank (Malta) Ltd

         Is-Slovakkja

      Slovenská sporiteľňa, a.s.
      Všeobecná úverová banka, a.s.
      Tatra banka, a.s.

         (1)  Il-metodoloġija tal-evalwazzjoni għal dan il-grupp għandha tikkunsidra b’mod xieraq is-sitwazzjoni speċifika tiegħu u b’mod partikolari l-fatt li evalwazzjoni estensiva tal-pożizzjoni finanzjarja u l-profil tar-riskju tiegħu kienet diġa’ twettqet fil-qafas tal-pjan mibdi f’Ottubru 2011 u approvat mill-Kummissjoni Ewropea fit-28 ta’ Diċembru 2012.

         (2)  Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012 (ĠU L 176, 27.6.2013, p. 1).